PARTIZÁNSKE. Na Mestskom letnom kúpalisku Dúha v Partizánskom v pondelok popoludní umrel jeden z jeho návštevníkov. Išlo o 71-ročného obyvateľa mesta, ktorý mal s najväčšou pravdepodobnosťou dostať počas kúpania srdcový infarkt. Potvrdil to primátor mesta Jozef Božik.Prečítajte si tiež:Čítajte
"Návštevníkovi poskytli prvú pomoc podľa mojich zistení v rýchlom čase. Záchranári sa snažili nevládne telo oživovať viac ako 50 minút, žiaľ, už mužovi nedokázali pomôcť," uviedol Božik.
Presné príčiny smrti návštevníka, ako i to, či sa na niečo neliečil, nie sú podľa neho zatiaľ známe. "Veľmi ma mrzí a je mi ľúto, že letnú turistickú sezónu začíname veľmi smutnou udalosťou. Chcem vyjadriť úprimnú sústrasť pozostalým, rodine a všetkým blízkym ľuďom," dodal.